b'\n_START_ARTICLE_\nFiat Strada\n_START_SECTION_\nHistorie\n_START_PARAGRAPH_\nStrada blev introduceret i 1999 som en del af projekt 178. Bilen er designet af Giorgetto Giugiaro._NEWLINE_Bilen markedsf\xc3\xb8res gennem Fiat Professionals forhandlernet. Den har en lasteevne p\xc3\xa5 ca. 700 kg og en lastkapacitet p\xc3\xa5 ca. 1100 liter. I mods\xc3\xa6tning til Palio har bilen stiv bagaksel med bladfjedre. Forhjulsoph\xc3\xa6nget er derimod u\xc3\xa6ndret med McPherson-fjederben og kr\xc3\xa6ngningsstabilisator. Motoren er monteret fortil p\xc3\xa5 tv\xc3\xa6rs, og er kombineret med en femtrins manuel gearkasse. Instrumentbr\xc3\xa6ttet er identisk med Palio, med det samme rat og det samme kombiinstrument._NEWLINE_Sikkerhedudstyret omfatter ABS-bremser og airbags suppleret af FPS (Fire Prevention System)-system, som afbryder br\xc3\xa6ndstoftilf\xc3\xb8rslen i tilf\xc3\xa6lde af kollision hvilket neds\xc3\xa6tter risikoen for brand._NEWLINE_Motorprogrammet omfattede i Europa i starten en 1,2-liters benzinmotor med f\xc3\xb8rst 54 kW/73 hk og senere 44 kW/60 hk, og p\xc3\xa5 dieselsiden en 1,7-liters turbodiesel og en 1,9-liters sugediesel med indirekte indspr\xc3\xb8jtning. Dieselmotorerne afl\xc3\xb8stes senere af en 1,9-liters commonrail-turbodiesel med 59 kW/80 hk. Da Euro4-normen tr\xc3\xa5dte i kraft i 2006, kom der en 1,3-liters commonrailmotor med f\xc3\xb8rst 62 kW/84 hk og senere 70 kW/95 hk. I andre lande har der ogs\xc3\xa5 fandtes benzinmotorer p\xc3\xa5 1,5 og 1,6 liter med 8 ventiler samt en 1,6 16V-motor._NEWLINE_Strada har gennemg\xc3\xa5et facelifts i 2001, 2004 og 2006.'